Forskudte valg hvert andet år i skolebestyrelsen 
Sagsfremstilling 
5.      Forskudte valg hvert andet år i skolebestyrelsen  
                                                                                                                        Åbent 
Sagsnr.: 326-2014-112742     J.nr.: 84.10.00            Yan Johansen.: 326-2014-233172 
  
[adresse] 
10 af kommunens folkeskoler (Buerup Skole, Hvidebækskolen, Høng Skole, Løve-Ørslev Skole, Rørby Skole, 
Tømmerup Skole, Årby Skole, Raklev Skole, Nyrupskolen og Rynkevangskolen) har ansøgt om at afholde forskudt 
valg til skolebestyrelsen hvert andet år. 
I henhold til Folkeskolelovens § 42, stk. 12 om skolebestyrelsesvalg kan Kommunalbestyrelsen godkende, at der 
afholdes forskudte valg 2 år efter det ordinære valg. 
  
Skolebestyrelsen består af enten 5 eller 7 forældrerepræsentanter, 2 medarbejderrepræsentanter og 2 
elevrepræsentanter.  
  
Forskudte valg omfatter ved skolebestyrelser med 5 forældrerepræsentanter 2 eller 3 pladser i bestyrelsen. Ved 
skolebestyrelser med 7 forældrerepræsentanter omfatter det 3 eller 4 pladser i bestyrelsen. De øvrige pladser 
besættes ved de ordinære valg. 
  
Formålet med de forskudte valg er, at hele skolebestyrelsen ikke er på valg på samme tid, og det kan derfor være 
lettere at rekruttere til skolebestyrelsen. 
Kommunalbestyrelsen kan uddelegere beslutningskompetencen, så skolerne selv kan træffe beslutning i forhold til 
anvendelse af forskudte valg i skolebestyrelsen. Skolerne skal således ikke fremsende ansøgning om anvendelse af 
forskudte valg. 
  
BEHANDLING 
Børn- og Familieudvalget, Økonomiudvalget og Kommunalbestyrelsen. 
  
INDSTILLING 
Leder af Pædagogisk Udviklingscenter indstiller, at Kommunalbestyrelsen uddelegerer beslutningskompetencen, så 
skolerne selv kan træffe beslutning om anvendelse af forskudte valg i skolebestyrelsen. 
  
ØKONOMISKE KONSEKVENSER 
Ingen økonomiske konsekvenser. 
  
Børn- og Familieudvalgets møde den 3. september 2014: 
Udvalget vedtog at anbefale leder af Pædagogisk Udviklingscenters indstilling. 
Økonomiudvalgets møde den 17. september 2014: 
Økonomiudvalget vedtog at anbefale Børn- og Familieudvalgets indstilling. 
  
  
  
Kommunalbestyrelsens møde den 24. september 2014: 
Kommunalbestyrelsen vedtog at godkende Økonomiudvalgets indstilling. 
